कांग्रेस प्रमुख ने आदिवासियों और किसानों की जमीन अधिग्रहण पर मोदी और राज्य सरकार पर जमकर निशाना साधा। उन्होंने कहा, “पेसा कानून के तहत आदिवासियों को उनकी जमीन का हक देंगे। किसान को बगैर पूछे जमीन नहीं ली जाएगी। अगर किसान ने जमीन देने का मन बनाया तो बाजार से 4 गुना दर पर पैसा देंगे। मोदीजी आए, रमन सिंह आए तो आदिवासी किसानों को बगैर पूछे उनकी जमीन छीनी जाने लगी। हमारी सरकार आएगी फिर हम कानून लाएंगे। अगर किसान की जमीन ली गई और अगर पांच साल तक उद्योग लगा नहीं तो जमीन किसान को वापस की जाएगी।”